මේ පිළිබඳව විද්වත් කතිකාවක් ඇතිකොට යටාලතිස්ස දාගැබේ බුදුන් වහන්සේගේ වම් දළදා සමිඳුන් තැන්පත් කර ඇති බව පොදු ජනතා සිත්සතන්හි තහවුරු කිරීමට වැඩපිළිවෙළක් යෙදීම කාලීන යුග අවශ්‍යතාවයක් ලෙස පෙන්වා දෙනු කැමැත්තෙමි. මහනුවර දළදා මැදුරේ තේවාව පවත්වන අයුරින් යටාලතිස්ස මහා වෙහෙරේ නිතිපතා සාම්ප්‍රදායික තේවාව පැවැත්වීමටත් පසුව වාර්ෂික දළදා පෙරහරක් පැවැත්වීමේ යෝග්‍යතාවත් කෙරෙහි රාජ්‍ය පාලකයින්ගේ නිසි අවධානය යොමු කිරීම වැදගත්ය. ඈත අතීතයේ සිටම රාජ්‍යත්වය උරුම වූයේ දළදා සමිඳුන්ගේ භාරකාරත්වය හිමිකර ගත් රාජ්‍ය නායකත්වය වෙතය. එම සුවිශේෂී සාධකය ද සැලකිල්ලට ගෙන ලක්දිව තෙවන දළදා වහන්සේ වැඩවසන යටාලතිස්ස වෙහෙර පිහිටි මාගම්පුර ජන්ම ලාභය ලද වත්මන් ජනාධිපති ගරු ගෝඨාභය රාජපක්ෂ මැතිතුමා සහ ගරු අග්‍රාමාත්‍ය මහින්ද රාජපක්ෂ මැතිතුමා වෙතින් යථෝක්ත යුග අවශ්‍යතාවයන් සපුරාලනු දැක්ම මුළු මහත් ජාතියේම සුප්‍රාර්ථනාව බව අවධාරණය කරනු රිසියෙමි. දළදා වහන්සේ කේන්ද්‍ර කොටගෙන කන්ද උඩරට රාජධානිය ශ්‍රී සමෘද්ධිමත් භාවයට හා අභිමානවත්භාවයට පත් වූ අයුරින්ම රෝහණ දේශය ද යටාලතිස්ස වෙහෙර වැඩ සිටින වම් දළදා සමිඳුන්ගේ ආශිර්වාදයෙන් ප්‍රමුදිතව මහත් යශෝරාවයට පත් වනු දැක්ම මුළු මහත් ජාතියේම දැඩි අපේක්ෂාවයි.
යටාලතිස්ස දාගැබේ තැන්පත් කර ඇත්තේ බුදුන් වහන්සේගේ කුමන ධාතූන් වහන්සේද?
වම් දළදා සමිඳුන්